recursal/SuperWikiNEXT-32B huggingface dataset:
**Kalotti** on Maan Pohjoisnavan ja Etelänavan ympärillä oleva alue, jossa vuoden aikana on sekä vuorokausi tai vuorokausia, jolloin aurinko ei nouse hetkeksikään horisontin yläpuolelle, että vuorokausi tai vuorokausia, jolloin aurinko ei laske hetkeksikään horisontin alapuolelle. Kalotti ulottuu navoilta napapiireille eli 23°26’ päähän navoista, maapallon akselin kallistuman verran. Pohjoisen napakalotin raja eli pohjoinen napapiiri kulkee siis leveyspiirillä 66°34’ N ja eteläisen kalotin raja eli eteläinen napapiiri leveyspiirillä 66°34’ S.

Ilmiön aiheuttaa se, että kuvitteellinen akseli, jonka ympäri maa pyörii, on noin 23° verran "vinossa" maan ja auringon keskipisteiden välille muodostuvan suoran normaalista.

Melkein koko pohjoiskalotti jää vuorokaudeksi varjoon 21.-22.12. jolloin pohjoisella pallonpuoliskolla on talvipäivänseisaus. Tätä aikaa, jolloin aurinko ei nouse horisontin yläpuolelle kutsutaan kaamokseksi. Kuljettaessa pohjoiskalotin rajalta eli pohjoiselta napapiiriltä kohti pohjoisnapaa, kaamosvuorokausien määrä lisääntyy siten, että navalla kaamos kestää puoli vuotta. Silloin kun koko pohjoiskalotilla vallitsee kaamos (eli 21.-22.12.), on eteläisellä pallonpuoliskolla kesäpäivänseisaus, jolloin koko eteläkalotilla on yötön yö, eli aurinko ei tällöin laske horisontin alapuolelle hetkeksikään. Eteläkalotin lisäksi yöttömän yön auringossa on alue, joka on asteen verran eteläkalotin pohjoisrajan pohjoispuolella. Kuten kaamosajan pituus, myös yöttömän yön pituus vaihtelee napapiirin yhdestä vuorokaudesta navan puoleen vuoteen.

Vastaavasti 20.-22.6. eteläisellä pallonpuoliskolla on talvipäivänseisaus, jolloin kaamoksessa on melkein koko eteläkalotti. Samaan aikaan pohjoisella pallonpuoliskolla on kesäpäivänseisaus, jolloin yöttömän yön valossa on koko pohjoiskalotin lisäksi alue, joka on asteen verran pohjoiskalotin etelärajan eteläpuolella. Vuorokausien määrä, jolloin aurinko ei eteläkalotilla nouse ja pohjoiskalotilla laske horisontin toiselle puolelle, vaihtelee kuten talvipäivän seisauksessakin. Koska maapallo on 5. heinäkuuta aphelissä ja 5. tammikuuta perihelissä, eteläkalotin kaamosaika kestää noin 6 vuorokautta kauemmin kuin pohjoiskalotin kaamosaika.

Koska kalotille tullessaan auringon säteily jakaantuu suuremmalle alalle kuin lähempänä päiväntasaajaa ja on ehtinyt ilmakehässä kulkemansa pidemmän matkan aikana hajota enemmän, on auringon säteily kaloteilla kaikkein heikointa, joten myös lämpötila on keskimäärin viileämpi. Säteilymäärän voimakkaan vaihtelun vuoksi luonnollisesti myös vuodenaikojen väliset lämpötilaerot ovat kaikkein suurimpia.

Kalottien lisäksi maapallolla on kaksi valaistusvyöhykettä: napapiireiltä kääntöpiireille ulottuvat keskileveydet ja päiväntasaajalta kääntöpiireille ulottuva tropiikki.
**Zverino** (ven. Зверино) on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella.

Maantietoa
----------

Järvi on 2,1 kilometriä pitkä, 1,3 kilometriä leveä ja sen pinta-ala on 1,15 neliökilometriä eli 115 hehtaaria. Järven pohjoisosassa on lahtimainen järvenosa ja myös eteläpäässä järvi kapenee kuin lahti. Järvessä ei ole saaria. Sen keskisyvyys on 2,5 metriä ja syvänteessä on 6 metriä syvää. Järven länsirannassa sijaitsee asuinalue Holjuny (ven. Холюны). Kaakkoispuolella järven luusuassa sijaitsee lomakeskus *Alol* , jonne pääsee Pustoškan ja Opotškan väliseltä maantieltä E95 eli P-23. Tie ohittaa järven sen eteläpäässä ja sen silta ylittää luusuassa Velikajan. Vastakkaiselle puolelle tietä jää pieni järvi Maloje Zverino (ven. Малое Зверино), jonka kautta Velikaja virtaa. Järvi on muutoin metsämaiden ympäröimä.

Luontoarvoja
------------

Järvessä elää ainakin hauki, ahven, särki, lahna, seipi, turpa, säyne, mutu, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, nieriä, simppu ja kymmenpiikki, sekä jokirapua, jota on niukasti. Järven pohja on hiekkaa, jonka päälle on laskeutunut mutaa. Järven ympäristössä on puolet metsämaata ja viljelymaata, josta osa pelloista on ilmakuvien perusteella pusikoitunutta. Rannat ovat hiekkarantoja.

Vesistösuhteita
---------------

Zverino sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.

Järven oma lähialue on pieni ja siihen sisältyy lampi Lomonosovskoje (ven. Ломоносовское), jonka laskuoja on johdettu järven pohjoispäähän. Järven valuma-alueen koko on lähteestä riippuen 744  tai 1 800 neliökilometriä. Suuri valuma-alue johtuu Velikajasta, joka laskee järven läpi. Uoman edellinen järvi on Jasskoje ja seuraava on Jezerištšeen.

Huomautuksia
------------

1. ↑  Järven vedenpinnan korkeus on yläpuolisen järven Jasskojen ja alapuolisen Jezerištšen korkeuksien välissä.
2. 1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
3. ↑  Järven tilavuus on laskettu kertomalla järven pinta-ala sen keskisyvyydellä.

Lähteet
-------

1. 1 2 3  Pihkovan alueen kartta: sivu 35 (Arkistoitu – Internet Archive), viitattu 15.5.2020
2. 1 2 3 4 5 6 7  Pihkovan alueen järviä (Excel) (arkistoitu, 22.5.2014)  luotu 7.9.2013. pskov.ru:  Pihkovan alueen valtion lupa- ja ympäristöhallintokomitea.  Arkistoitu 30.6.2019. Viitattu 15.5.2020. (venäjäksi)
3. 1 2 3 4  Zverino (*textual.ru*) *Venäjän valtion vesistötietokanta*. Viitattu 15.5.2020. (venäjäksi)
4. ↑  Алоль (lomakeskus) *aloli.ru*.  2020. Viitattu 16.5.2020. ru
5. 1 2  Neuvostoajan kartta: O-35-Д, Псков (Pihkova), 1:200 000, viitattu 15.5.2020
**Fillarimestari** on Autoliiton vuosittain järjestämä kilpailu 4.–5.-luokkalaisille lapsille. Kilpailuissa lapset ottavat leikkimielisesti mittaa toisistaan liikennetiedoissa ja -taidoissa.

Kilpailun tavoitteena on tukea suomalaiskoulujen liikennekasvatustyötä: Liikennesääntöjen ja turvallisen liikennekäyttäytymisen omaksuminen ei onnistu vain opiskelemalla. Siihen tarvitaan omakohtaista kokemusta ja ymmärrystä, joka syntyy käytännön harjoittelun avulla.

Kouluille Fillarimestariin osallistuminen on ilmaista. Opettajat ja vanhempainyhdistykset ovat myös aktiivisesti mukana kisojen organisoinnissa. Vuonna 2008 Fillarimestari-kilpailuihin osallistui kaiken kaikkiaan noin tuhat lasta Suomessa.

Kilpailuja koordinoi maailmanlaajuisesti kansainvälinen autoliitto FIA. Euroopan-laajuisesti noin 2 miljoonaa lasta on mukana liikennekasvatusprojektissa. Kilpailu järjestetään nyt jo 24. kertaa. Suomi on mukana 7. kertaa.

Alue- ja SM-kilpailut
---------------------

Fillarimestari-kilpailussa nelihenkinen joukkue koostuu kahdesta tytöstä ja kahdesta pojasta, jotka ovat ala-asteen 4. tai 5. luokalla. Kilpailijat mittaavat taitojaan joukkueena ajo- ja teoriakokeissa. Kilpailuissa menestyminen edellyttää polkupyörän hallintaa sekä liikennesääntöjen tuntemusta.

Fillarimestari-kilpailun aluekilpailut järjestetään vuosittain syyskuun viikolla 37, joka on Opetushallituksen organisoima koululaisten liikenneturvallisuusviikko. Aluekilpailut pidetään noin 10 paikkakunnalla eri puolilla Suomea.

Aluekilpailujen voittajat kohtaavat toisensa SM-kilpailuissa toukokuussa. Voittaja edustaa Suomea Fillarimestarin EM-kilpailuissa.

EM-kilpailut Turussa syyskuussa 2009
------------------------------------

Autoliitto järjesti Fillarimestarin EM-kilpailut Turussa 11.–14.9.2009. Kilpailujen isännöinti oli osa Autoliiton 90-juhlavuotta. Turun EM-kilpailuissa oli mukana yhteensä 21 maata ja vajaat sata lasta. Euroopan mestaruuden saavutti Latvian joukkue.

Aiheesta muualla
----------------

* Fillarimestari Autoliiton verkkosivuilla
**Ardour** on ammattimaiseen äänenkäsittelyyn suunnattu audiotyöasemaohjelmisto.

Ohjelmiston kehitys johti myös JACK Audio Connection Kit -äänirajapinnan kehitykseen.

Ohjelmisto on julkaistu avoimen lähdekoodin GNU GPL -lisenssillä. Ohjelman lähdekoodit ovat vapaasti saatavilla, mutta valmiiksi käännetyillä ohjelmatiedostoilla on nimellinen maksu.
Ohjelmisto on alkujaan ollut vain Linuxille ja macOS:lle, versio 5 on julkaistu myös Windowsille vuonna 2019.

Ominaisuuksia
-------------

Versiossa 7.0 uutta ovat merkit tai vihjeet, jolloin tietty äänikatkelma voidaan aloittaa. Versiossa 7.0 on tuki IO-lisäosille, joita voidaan käyttää esikäsittelemään ääntä ennen kuin Ardour tekee käsittelyä. MIDI-editointia on kehitetty monin tavoin. Ohjelmassa on näytekirjaston hallinta ja valikoima vapaasti käytettäviä MIDI-looppeja (sointuja, sointu- ja rumpujaksoja). Ääninäytteitä voi hakea Freesound-projektista suoraan. Ohjelmassa on myös tukea useille erilaisille ohjainpinnoille (ohjauspöydät).

Lähteet
-------

1. 1 2  Open Source Awards 2004: Paul Davis for JACK *techrepublic.com*.  15.1.2004. Viitattu 14.10.2019. (englanniksi)
2. ↑  Ardour 7.5 released, 22. kesäkuuta 2023 (viitattu 2. heinäkuuta 2023). Tieto on haettu Wikidatasta.
3. 1 2  Carla Schroder: Professional Audio Production On Linux *linux.com*.  30.1.2013. Viitattu 14.10.2019. (englanniksi)
4. ↑  Ardour – record, edit, and mix *linuxlinks.com*. Viitattu 9.1.2021. (englanniksi)
5. ↑
6. 1 2  Open Source Audio Editor Ardour 5.0 Released *itsfoss.com*.  9.11.2019. Viitattu 9.1.2021. (englanniksi)
7. ↑  Ardour 7.0 released *ardour.org*.  15.10.2022. Viitattu 15.10.2022. (englanniksi)
**Alluranpunainen**, (englanniksi allura red AC) on oranssinpunainen monoatsoväri, jonka E-koodi on E 129 ja kemiallinen kaava C18H14N2Na2O8S2. Se saattaa aiheuttaa allergioita vähemmän kuin muut atsovärit, mutta iho-oireiden riski voi olla tavanomainen. Alluranpunainen korvasi Yhdysvalloissa 1980-luvulla siellä kielletyksi tullutta amaranttia.

Alluranpunaista käytetään maitotuotteissa, vanukkaissa, makeisissa ja juomissa sekä lääkkeissä että kosmetiikassa. Se on ollut kielletty joissain EEC-maissa. Yhdysvaltain FDA sallii sen elintarvikekäyttöön, jossa sen tunnus on FD&C #40. EU:ssa elintarvikekäytössä vaaditaan pakkausmerkintä "voi vaikuttaa haitallisesti lasten aktiivisuustasoon ja heikentää tarkkaavaisuutta".

Lähteet
-------

1. ↑  Curry red - Substance Summary NCBI. Viitattu 30. toukokuuta 2008.
2. ↑  Physical Properties: Allura red AC dye RN: 25956-17-6 NLM. Viitattu 30. toukokuuta 2008.
3. ↑  Euroopan parlamentin ja neuvoston asetus (EY) N:o 1333/2008 EUR-Lex

Aiheesta muualla
----------------

* IPCS inchem: Alluranpunainen (engl.)
**Alumiiniasetaatti** eli **alumiinitriasetaatti** ((CH3COO)3Al) on alumiini- ja asetaatti-ionien muodostama ioniyhdiste. Yhdistettä voidaan käyttää apuaineena tekstiilien värjäyksessä ja antibakteerisena aineena sekä adstringenttinä.

Ominaisuudet, valmistus ja käyttö
---------------------------------

Huoneenlämpötilassa alumiiniasetaatti on valkoista tai väritöntä jauhetta. Yhdiste liukenee veteen, mutta myös hydrolysoituu vedessä. Tällöin muodostuu alumiinihydroksiasetaatteja, joita kutsutaan myös nimillä alumiinidiasetaatti ja alumiinimonoasetaatti.

Alumiiniasetaattia voidaan valmistaa kuumentamalla alumiinia, alumiinikloridia tai alumiinioksidia etikkahapon ja etikkahappoanhydridin kanssa tai alumiinisulfaatin ja bariumasetaatin välisellä reaktiolla. Alumiinioksidin ja etikkahapon välinen reaktio on:

Al2O3 + 6 CH3COOH → 2 ((CH3COO)3Al) + 3 H2O
Alumiiniasetaattia käytetään peittana tekstiilien värjäyksessä yhdessä alumiinisulfaatin kanssa. Sitä käytetään myös paperin- ja kartonginvalmistuksessa rakennetta vahvistavana yhdisteenä. Lääketieteessä yhdistettä voidaan käyttää haavojen hoidossa antiseptisenä aineena ja adstringenttinä.

Lähteet
-------

1. 1 2  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 339. Helsinki: Consalen Consulting, 2009. ISBN 978-952-92-5627-3.
2. 1 2  Perry, Dale L.: *Handbook of Inorganic Compounds*, s. 3. 2. painos. CRC Press, 2016. ISBN 9781439814628. Kirja Googlen teoshaussa (viitattu 13.12.2019). (englanniksi)
3. 1 2  Thomas Scott, Mary Eagleson: *Concise encyclopedia chemistry*, s. 51. Walter de Gruyter, 1994. ISBN 978-3110114515. (englanniksi)
4. 1 2  John Daintith: *A dictionary of chemistry*. Oxford University Press, 2008. ISBN 9780191726569. Teoksen verkkoversio (viitattu 13.12.2019). (englanniksi)
**Aihetodiste**, *indiisi*, lyhyesti *indisio* on lakikielessä todiste tai tosiasia, jonka perusteella tiettyä seikkaa voidaan pitää ilmeisenä tai todennäköisenä, mutta joka ei kuitenkaan välittömästi osoita asiaa. Ne eivät suorastaan koske todistettavana olevaa asiaa, mutta niiden nojalla voidaan tehdä johtopäätöksiä.

Jos esimerkiksi todistusaineistossa käytetään rikospaikalta löydettyä esinettä osoittamaan, että sen omistaja oli paikalla, sen todistusarvo on vähäisempi kuin *suoran todistajalausunnon*, koska sen on voinut laittaa tai pudottaa sinne toinen henkilö. Sen todistusvoima on vähäinen, kun sitä tarkastellaan erikseen, mutta muiden yhtä heikkojen näyttöjen kanssa, se voi olla riittävä osoittamaan tosiasian. Tämä epäsuora todistusaineisto voi olla riittävä oikeudenkäyntiin.

Olennaiset aihetodisteet voidaan kuitenkin joissain tapauksissa sulkea pois käsittelystä, kun niitä voidaan väärinkäyttää. Esimerkiksi vastaajan aikaisempaa rikosrekisteriä ei voida sallia todistusaineistoksi siihen, että hän olisi syyllinen nykyiseen rikokseen. Oikeudenkäynnissä se tosiasia, että henkilö on vakuutettu hylätään käsittelystä, koska se kääntää huomion pois oikeudellisesta syyllisyydestä sopimattomaan keskusteluun kyvystä maksaa vahingonkorvausta.

Jos esimerkiksi silminnäkijä sanoo nähneensä vastaajan ampuvan luodin henkilöä kohti, joka sitten kuoli – tämä on *suora todistajalausunto* murhasta ja ainoa kysymys on kertooko todistaja totuudenmukaisesti. Jos kuitenkin todistaja voi kertoa vain kuulleensa laukauksen ja saapuneensa paikalle muutamia sekunteja myöhemmin nähdäksensä syytetyn seisovan ruumiin lähellä savuava pistooli kädessään – todistus on *aihetodiste*: henkilö on voinut olla ampumassa pakenevaa tappajaa tai vain ollut ohikulkija, joka poimi aseen maasta tappajan pudotettua sen.

Käsitys, ettei henkilöä voisi tuomita aihetodisteiden perusteella on väärä. Valtaosa rikostuomioista pohjautuu aihetodisteisiin, kuitenkin niiden pitää olla riittäviä täyttämään vakiintuneet todistusaineistolle asetetut standardit.

Lähteet
-------

1. ↑  *CD-Facta 2005: suomenkielinen tietosanakirja*. Artikkeli: aihetodiste - CD-ROM-levy, Interaktiivinen multimedia, sisältää myös sivistyssanaston ja tietotekniikan sanaston. Helsinki: WSOY, 2004. ISBN 951-0-29148-X.
2. ↑  Rantala Risto, päätoimittaja, Itkonen Mikko, Suramo Ari ; grafiikka: Vakkila, Juha.: *Otavan tietosanakirja*. Artikkeli: indiisi, Teoksen muoto: CD-linja.. Helsinki: Otava, 1997. ISBN 951-1-15139-8.
3. 1 2  Degnan, Ronan E.: *Evidence: C. Relevance*. Encarta Multimedia Encyclopedia, Microsoft® Student 2009 [DVD], 2009. (englanniksi)
4. 1 2  *circumstantial evidence*. Encyclopædia Britannica. Encyclopædia Britannica Ultimate Reference Suite, 2015. ISBN 978-1625132963. (englanniksi)
Värikkäitä taloja Bo-Kaapissa.
**Bo-Kaap** on Kapkaupungin kaupunginosa Etelä-Afrikassa. Kaupungin keskustan länsipuolella, Signal Hillin rinteellä sijaitseva naapurusto tunnetaan värikkääksi maalatuista kivitaloistaan. Sitä kutsuttiin aiemmin "malaijilaiseksi kortteliksi" ja se alkoi kehittyä 1760-luvulla, kun Hollannin Itä-Intian kauppakomppania alkoi tuoda Etelä-Afrikkaan orjia Jaavalta, Indonesian saarilta, Sri Lankasta, Intiasta ja Malesiasta. Bo-Kaapista tuli etenkin islaminuskoisten siirtolaisten asuinpaikka. Bo-Kaapissa sijaitsee vuodelta 1844 peräisin oleva Nurul-moskeija.

Lähteet
-------

1. ↑  Williams, Lizzie: *Etelä-Afrikka*, s. 67. Suomentanut Ilkka Rekiaro. Helsinki: Tammi, 2010. ISBN 978-951-31-5408-0.
2. ↑  Farber, Tanya: Cape quaint; The Bo-Kaap, even in foul weather, has a fascinating feel *The Sunday Independent*.  5.8.2007.  Arkistoitu 20.2.2016. Viitattu 21.12.2015.

Aiheesta muualla
----------------

* Kuvia tai muita tiedostoja aiheesta **Bo-Kaap** Wikimedia Commonsissa

* Bo Kaap, Cape Town, South Africa *Atlas Obscura*. Viitattu 13.6.2020. (englanniksi)
* Getting to Know the Bo-Kaap *Cape Town Travel*. Viitattu 13.6.2020. (englanniksi)
**Alan Stuart "Al" Franken** (s. 21. toukokuuta 1951 Manhattan, New York) on yhdysvaltalainen koomikko, kirjailija ja poliitikko. Hän toimi Minnesotan osavaltion nuorempana senaattorina vuodesta 2009 vuoteen 2018.

Franken syntyi New Yorkissa, ja perhe muutti Minnesotaan hänen ollessaan neljävuotias. Perhe oli reformijuutalainen. Franken opiskeli Harvardin yliopistossa valtiotieteitä.

Franken tuli tunnetuksi televisio-ohjelmasta *Saturday Night Live*, jossa hän toimi näyttelijänä ja käsikirjoittajana. Hänen tunnetuin roolihahmonsa oli Stuart Smalley, joka jakoi ohjelmassa ohjeita itsetunnon kohottamiseksi päätyen aina pitämään itselleen terapiaistuntoa liittyen moninaisiin omiin henkisiin kriiseihinsä. Myöhemmin Franken profiloitui liberaalina poliittisena kommentaattorina ja kirjailijana.

Franken oli ehdolla Yhdysvaltain vuoden 2008 vaaleissa Minnesotan senaattoriksi demokraattisen puolueen ehdokkaana. Vaali oli äärimmäisen tasaväkinen ja Minnesotan korkein oikeus julisti Frankenin vaalin voittajaksi vasta puoli vuotta myöhemmin, 30. kesäkuuta 2009.*lähde?* Seuraavissa vaaleissa vuonna 2014 Franken valittiin uudelleen senaattiin yli kymmenen prosenttiyksikön äänten enemmistöllä republikaaniseen haastajaan Mike McFaddeniin.

Joulukuussa 2017 uutisoitiin, että Franken jättää virkansa, koska häntä syytetään seksuaalisesta ahdistelusta. Hän on korkea-arvoisin yhdysvaltalaispoliitikko, joka on ilmoittanut eroavansa ahdistelusyytösten takia. Hän jätti virkansa 2. tammikuuta 2018.

Bibliografia
------------

* *I'm Good Enough, I'm Smart Enough, and Doggone It, People Like Me!: Daily Affirmations with Stuart Smalley*
* *Rush Limbaugh Is a Big Fat Idiot and Other Observations*
* *Why Not Me?*
* *Oh, the Things I Know!*
* *Lies and the Lying Liars Who Tell Them*
* *The Truth (with jokes)*

Lähteet
-------

1. ↑  FRANKEN, Al, (1951 - ) *Biographical Directory of the United States Congress*. Viitattu 14.7.2015. (englanniksi)
2. ↑  Al Franken *www.jewishvirtuallibrary.org*. Viitattu 8.12.2017. (englanniksi)
3. ↑
4. ↑  Senaattori Franken eroaa ahdistelukohun takia *Yle Uutiset*. Viitattu 7.12.2017.
5. ↑  Pramuk, Jacob: Al Franken will resign from the Senate on Jan. 2 *CNBC*.  20.12.2017. Viitattu 28.12.2017. (englanniksi)

Aiheesta muualla
----------------

* Frankenin omat sivut
* Al Frankenin senaattorisivut (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Trove
* US Congress
* Elonet

 |
|  |
| Muut | 
* SNAC
* IdRef

 |

 |
**Im Dong-Hyun** (kor. 임 동현, s. 12. toukokuuta 1985 Chungju) on eteläkorealainen jousiampuja. Hän on olympiavoittaja ja maailmanmestari. Hän on virallisesti sokea, sillä hän näkee vasemmalla silmällään vain 10 % ja oikealla silmällään 20 % normaalitasoon verrattuna.

Im kuului miesten joukkuekilpailun olympiakultaa voittaneeseen Etelä-Korean joukkueeseen Ateenassa 2004 ja Pekingissä 2008. Lontoossa 2012 hän teki alkukarsinnassa maailmanennätyksen 699 pistettä. Joukkuekilpailussa Etelä-Korea jäi pronssille. Joukkueessa ampuivat Imin lisäksi Kim Bub-Min ja Oh Jin-Hyek. Henkilökohtaisessa kilpailussa hän oli Ateenassa kuudes ja Pekingissä ja Lontoossa yhdeksäs. 

Im on voittanut tauluammunnan henkilökohtaisen kilpailun maailmanmestaruuden Leipzigissa 2007, saanut hopeaa New Yorkissa 2003 ja Ulsanissa 2009 sekä sijoittunut neljänneksi Torinossa 2011. Kaikissa näissä kilpailuissa hän voitti myös miesten joukkuekilpailun maailmanmestaruuden, Torinossa 2011 lisäksi sekajoukkueiden MM-kultaa..

Im on voittanut Aasian kisoissa henkilökohtaisessa kilpailussa kultaa Dohassa 2006 ja pronssia Busanissa 2002. Joukkuekilpailun Etelä-Korea voitti Busanissa 2002, Dohassa 2006 ja Kantonissa 2010. Hän on voittanut henkilökohtaisen kilpailun Aasian-mestaruuskilpailuissa New Delhissä 2005 ja universiadeissa Shenzhenissä 2011. Hän on voittanut lisäksi maailmancupin kilpailuja.

Lähteet
-------

1. ↑  Im Dong-Hyeon *sports-reference.com*.  Arkistoitu 4.3.2016. Viitattu 27.7.2012. (englanniksi)
2. 1 2 3 4 5 6 7 8  Im Dong Hyun *archery.org*. Viitattu 29.12.2012. (englanniksi)
3. 1 2  Olympiakisojen ensimmäisen maailmanennätyksen tehnyt urheilija on sokea *iltalehti.fi*.  27.7.2012. Viitattu 27.7.2012.
4. ↑  Italy beat United States to win Olympic archery gold  28.7.2012. BBC. Viitattu 31.7.2012. (englanniksi)
5. ↑  アジア大会　2002年10月6日-10日 *usiwakamaru.or.jp*.  Arkistoitu 6.3.2012. Viitattu 27.7.2012. (japaniksi)
Puuhun sidottu ja nuolten lävistämä Sebastianus.
**Pyhä Sebastianus** tai **Pyhä Sebastian** (k. noin 288 jaa.) eli legendan mukaan 200-luvulla Roomassa. Hän oli kristitty keisarillisen henkivartioston upseeri, jonka kerrotaan salassa käännyttäneen monia ihmisiä kristityiksi. Sebastianus jäi kiinni uskostaan, jolloin keisari Diocletianus määräsi hänet surmattavaksi nuolin. Hän selvisi teloituksesta hengissä ja leski Irene hoiti hänet terveeksi, mutta myöhemmin Sebastianus tuomittiin uudelleen ja nuijittiin hengiltä. Hänet haudattiin Rooman katakombeihin ja haudan päälle rakennettiin kirkko nimeltä *San Sebastiano fuori le mura* (tai *San Sebastiano ad catacumbas*).

Keskiajalle asti Sebastianusta pidettiin ruttotautisten parantajana ja jousiampujien suojelijana, mutta renessanssiaikana häntä alettiin pitää mieluummin marttyyrina. Sebastianusta pidetään myös äkäisten lasten pyhimyksenä.

Lähteet
-------

1. 1 2  Rumien ihmisten, sukupuolitautien ja sikojen suojelijat − ovatko nämä 10 kummallisinta pyhimystä? Studio55.fi. Viitattu 20.7.2017.
2. 1 2  Saint Sebastian - Christian martyr Britannica.com. Viitattu 20.7.2017 (englanniksi).
3. ↑  Kesäpyhimyksiä joka vaivaan - valitse tarpeesi mukaan! Kirkkojakaupunki.fi. Viitattu 20.7.2017.

Aiheesta muualla
----------------

* Kuvia tai muita tiedostoja aiheesta **Pyhä Sebastianus** Wikimedia Commonsissa
Kinnevaldin kihlakunnan sijainti Smålandin maakunnan kartalla.
**Kinnevaldin kihlakunta** (ruots. *Kinnevalds härad*) oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 733,89 neliökilometriä ja asukasluku 14 429 henkeä. Kihlakuntaan kuuluneet kunnat olivat Almundsryd, Urshult, Jät, Kalvsvik, Tävelsås, Dänningelanda, Vederslöv, Skatelöv (osittain), Öja, Bergunda ja Öjaby.

Kihlakunnan tuolloisista kunnista Skatelöv sijaitsi osittain myös Allbon kihlakunnassa ja se kuuluu nykyään Alvestan kuntaan. Entisistä kunnista Almundsryd ja Urshult kuuluvat nykyään Tingsrydin kuntaan ja muut Växjön kuntaan.

Lähteet
-------

1. ↑  I. Areal och folkmängd inom särskilda förvaltnings­områden m.m. befolk­nings­agglomera­tioner (PDF) (Tab. 1. Areal, folkmängd efter kön och civilstånd samt folkmängdstäthet i kommuner, församlingar, municipalsamhällen, härad och län den 31 december 1945, enligt indelningen den 1 januari 1946) *Folkräkningen den 31 december 1945*.  24.3.1947. SCB: Historisk statistik:  Statistiska centralbyrån. Viitattu 3.10.2015. (ruotsiksi)
**Al Hamilton** (s. 6. lokakuuta 1972) on yhdysvaltalainen kilpauransa päättänyt koripalloilija, pelipaikaltaan laituri. Hän pelasi urallaan useilla eri mantereilla, Yhdysvaltain piensarjoissa ja muun muassa Suomen pääsarjassa.

Pelaajaura
----------

Hamilton pelasi yliopistokoripalloa Weber State Universityssä vuosina 1989–1993. Ammattilaisena hän pelasi muun muassa Yhdysvaltain piensarjoissa (CBA, IBL), Etelä-Amerikassa ja Aasiassa. Elokuussa 2002 Hamilton siirtyi Suomen pääsarjassa pelanneeseen Pyrbasketiin. Hamilton ja Pyrbasketin toinen ulkomaalaisvahvistus William McFarlan vastasivat kauden 2002–2003 aikana valtaosin joukkueen pisteidenteosta. Hamilton oli sarjan korikuninkuuden voittaneen McFarlanin jälkeen Pyrbasketin toiseksi paras pisteidentekijä 19,1 pisteen ottelukohtaisella keskiarvollaan. Lisäksi hän otti 8,2 levypalloa ottelua kohti. Pyrbasket sijoittui runkosarjassa 12:nneksi eli kolmanneksi viimeiseksi eikä selviytynyt pudotuspeleihin.

Pelityyli ja ominaisuudet
-------------------------

Pyrbasketin pelaajahankinnoista Hamiltonin aikaan vastannut Jarmo Laitinen kuvaili Hamiltonia pelipaikkojen 2–4 pelaajaksi ja hyväksi pallonkäsittelijäksi, joka oli enemmän taito- kuin voimapelaaja.

Tilastot
--------

### Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002–2002 | Pyrbasket | SM-Koris | 38 | 54,4 % | 6,7 % | 52,8 % | 2,5 | 5,7 | 8,2 | 1,2 | 3,3 | 0,9 | 0,3 | 19,1 | 727 |
| **Yhteensä** | SM-Koris | 38 | 54,4 % | 6,7 % | 52,8 % | 2,5 | 5,7 | 8,2 | 1,2 | 3,3 | 0,9 | 0,3 | 19,1 | 727 |

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

Lähteet
-------

* Al Hamilton (Arkistoitu – Internet Archive) Suomen Koripalloliitto

### Viitteet

1. 1 2  Al Hamilton – Suomen Koripalloliitto
2. 1 2
3. ↑
**Aigyptos** (m.kreik. Αἴγυπτος, lat. *Aegyptus*) oli Ion ja Beloksen poika ja Egyptin kuningas. Hänellä oli useiden eri vaimojen kanssa yhteensä viisikymmentä poikaa, jotka kaikki Lynkeusta lukuun ottamatta tulivat hääyönään serkkujensa ja morsiamiensa danaidien, Aigyptoksen veljen Danaoksen tyttärien, murhaamaksi[1].

Belos hallitsi aikanaan suurta aluetta Afrikasta ja jakoi maan pojilleen siten, että Aigyptos sai Arabian ja Danaos Libyan hallittavakseen. Tämän lisäksi Aigyptos voitti melampodilaiset, ja alkoi kutsua näiden maata Aigyptiksi[1].

Beloksen kuoltua hänen poikansa alkoivat riidellä perinnöstä. Aigyptos päätti joukkohäistä sopiakseen riidan, mutta Danaos aavisti kyseessä olevan petoksen. Niin hän pakeni Argokseen tyttäriensä kanssa. Aigyptos puolestaan määräsi poikansa hakemaan morsiamensa, eivätkä nämä saisi palata niin pitkään kuin Danaos olisi elossa. Danaos, josta tällä välin oli tullut Argoksen kuningas, ei tähän suostunut, ja niin Aigyptoksen pojat alkoivat saartaa kaupunkia. Vesipula pakotti Danaoksen luovuttamaan, mutta hän antoi hääyöksi tyttärilleen tikarin käskien näiden murhata miehensä. Kaikki tyttäret Hypermnestraa lukuun ottamatta toimivat näin, ja he hautasivat sulhastensa päät ja loput ruumiista eri paikkoihin[2].

Aigyptos pakeni Aroihin, jossa hän pian myös kuoli[3].

Lähteet
-------

1. 1 2  Apollodoros: *Bibliotheke* ('Kirjasto') 2.1.4 (engl. käännös).
2. ↑  Apollodoros: *Bibliotheke* ('Kirjasto') 2.1.5 (engl. käännös).
3. ↑  Pausanias: *Periegesis tes Hellados* ('Kreikan kuvaus') 7.21.13 (engl. käännös).
**Kino Diana**, tunnettu myös nimillä **Astor** ja **Diana**, on vuosina 1967–2004 Turun Humalistonkadulla toiminut ja vuonna 2018 jälleen aloittanut elokuvateatteri. Teatterin perustivat Kauko Nurmi ja Aito Mäkinen Astor-nimisenä vuonna 1967. Vuonna 1979 Nurmi lunasti Astorin itselleen, ja vuonna 1984 se siirtyi Kinoston omistukseen. Aito Mäkisen ja Virke Lehtisen omistama Filmiryhmä Oy osti Astorin Kinostolta ja avasi sen Diana-nimisenä heinäkuussa 1987. Helsingin samanniminen elokuvateatteri, sekin toimintansa lopettanut, on myös Filmiryhmän perua. Turun Diana oli lopulta Filmiryhmän omistuksessa vain kahden vuoden ajan. Vuosina 1998–2004 elokuvateatteri kuului yksityishenkilöiden omistamalle Oy Turun Diana Ab:lle. Diana sulki ovensa 19. heinäkuuta 2004, jolloin sen kalusto siirrettiin saman omistajan omistaman Kino Thalian pienimpään saliin.

Diana oli suljettuna yli 13 vuotta, ja tiloissa toimi valtaosan ajasta jazzklubi Monk. Marraskuussa 2017 elokuva-alan yritys Cinemahouse Oy ilmoitti avaavansa teatterin uudelleen. Maaliskuussa 2018 avattu Kino Diana näyttää elokuvien ensi-iltoja ja oopperaesityksiä tekstityksineen. Lisäksi tarjontaa on lapsille ja lapsiperheille päivisin ja viikonloppujen aamupäivinä.

Saliin mahtui ennen 99 katsojaa. Nykytilassaan laserprojektorilla varustettuun saliin mahtuu 70 katsojaa.

Katso myös
----------

* Kino Piispanristi

Lähteet
-------

1. 1 2  Diana sulkee ovensa taiteiden yönä  19.8.2004. Turun Sanomat. Viitattu 26.11.2017.
2. ↑  Turkulaisen jazzklubi Monkin liiketoiminta on tulossa myyntiin *Auran Aallot*.  Päiväyksetön.  Arkistoitu 18.6.2021. Viitattu 15.3.2018.
3. ↑  Jazzklubi Monk sulkemassa ovensa *Turun Sanomat*.  26.10.2017. Viitattu 15.3.2018.
4. 1 2  Turun keskustassa sijaitseva elokuvateatteri Diana avaa ovensa  22.11.2017. Turun Sanomat. Viitattu 26.11.2017.

Aiheesta muualla
----------------

* Kino Dianan verkkosivusto
Pieni kameran jalusta
**Jalusta** on rakenne, joka tukee esimerkiksi patsasta, kameraa, kaukoputkea, mittalaitteita tai valaisinta.

Kiinteät jalustat
-----------------

Esimerkiksi viinilaseilla, patsailla ja erilaisilla antenneilla on kiinteä jalusta jonka tarkoituksena on estää kaatumista. Koko rakennelman paino, painopisteen paikka ja etäisyys jalustan reunasta määräävät kaatumisherkkyyden.

Siirrettävät laitejalustat
--------------------------

Jalusta esimerkiksi kameraan kiinnitettynä mahdollistaa pidempien valotusaikojen käyttämisen, koska jalustaa käytettäessä kamera ei pääse tärisemään yhtä helposti kuin käsivaralta kuvattaessa. Jalustoja on olemassa pieniä, esimerkiksi pöydälle sijoitettavia, mutta myös usean metrin pituisia ja ne ovat yleensä teleskooppijaloilla varustettuja.

Kuulapää
Jalustaan liitetään kaukoputken, videokameran tai valokuvakameran kanssa käytettäessä kinopää, joka mahdollistaa tasaisen sivusuuntaisen ja pystysuuntaisen liikkeen (panoroinnin ja tilttauksen). Kamerakäytössä vaihtoehtoinen säätölaite on kuulapää, jolla kamera saadaan kohdistettua nopeasti.

Kinopää
Jalusta taipuvilla jaloilla
Nykyään on myös taipuvilla jaloilla olevia jalustoja, jotka voi taitella esimerkiksi oksalle, pylvääseen tai ranteeseen, mutta niitä voi käyttää myös perinteisen jalustan tavoin.

Seurantalaite
-------------

Seurantalaitteella varustettu jalusta on jalusta, jota käyttämällä voi kuvata hitaallakin valotusajalla kohdetta joka liikkuu, tähtivalokuvauksessa sellainen on välttämättömyys jos kuvataan kaukaisia himmeitä kohtia. Seurantalaite tällöin kompensoi maapallon pyörimisestä johtuvan muutoksen tähtitaivaalla.

CommonsCommons
Wikimedia Commonsissa on kuvia tai muita tiedostoja aiheesta **kolmijalka**.

CommonsCommons
Wikimedia Commonsissa on kuvia tai muita tiedostoja aiheesta **yksijalka**.
Cornwallisinsaari  
Cornwallis Island, Île CornwallisView and modify data on Wikidata 

|  |  |
| --- | --- |
| Muut nimet | 
Cornwallis Island |
| Sijainti | 
75°05′N, 95°00′WNunavutQikiqtaalukin alueKanada |
| Saariryhmä | 
Kuningatar Elisabetin saaretKanadan arktiset saaret |
| Vesialue | 
Pohjoinen jäämeriView and modify data on Wikidata  |
| Korkein kohta | 
nimeämätön huippu 359 m |
| Pinta-ala | 
6 995 km² |

Väestö| Asukasluku | 
229 (2006) |
| Asutuskeskukset | 
Resolute |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Cornwallisinsaari** (engl. *Cornwallis Island*) on saari Pohjois-Kanadassa Nunavutissa Qikiqtaalukin alueella. Saaren pinta-ala on noin 6 995 km². Se on 96. suurin saari maailmassa ja 21. suurin Kanadassa. Saarella on 229 asukasta, jotka kaikki asuvat saaren ainoassa kylässä Resolutessa.

Cornwallisinsaaren itäpuolella sijaitsee Wellingtoninkanava ja Devoninsaari, eteläpuolella Parrynkanava ja Somersetinsaari, luoteessa McDougallinsalmi ja Bathurstinsaari sekä joukko pienempiä saaria joista suurin on Pieni Cornwallisinsaari. Pienehkö Griffith Island sijaitsee alle 3 km Resoluten kylän rannasta lounaaseen. Resolute on Kanadan toiseksi pohjoisin siviiliasutuskeskus.

Saaren löysi tutkimusmatkailija William Edward Parry vuonna 1819 ja nimesi sen Britannian laivaston amiraalin William Cornwallisin mukaan.

Cornwallisinsaarella ja Devoninsaarella elää erikoisia ekstremofiilejä hypoliittieliöitä, jotka ovat sopeutuneet paikalliseen ilmastoon ja elävät läpikuultavien kivien, kuten kvartsin, alla ja reunoilla. Auringonvalo läpäisee kivet, jotka kuitenkin suojaavat organismeja auringon ultraviolettisäteilyltä.

Lähteet
-------

1. ↑  Sea Islands (Arkistoitu – Internet Archive) Natural Resources Canada (englanniksi), (ranskaksi)
2. ↑  2006 Community profiles (Arkistoitu – Internet Archive) Statistics Canada (englanniksi), (ranskaksi)
3. ↑  Pharand, Donat ja Legault, L. H.: *The Northwest Passage: Arctic Straits*, s. 7. Martinus Nijhoff, 1984. ISBN 9024729793. Teoksen verkkoversio. (englanniksi)
4. ↑  Charles S. Cockell ja M. Dale Stokes: Hypolithic Colonization of Opaque Rocks in the Arctic and Antarctic Polar Desert.  *Arctic, Antarctic, and Alpine Research*, 2006, nro August, s. 335–342. Artikkelin verkkoversio.  (englanniksi)
Coronationinlahden sijainti kartalla.  Nunavut  Luoteisterritoriot  Yukon  Brittiläinen Kolumbia  Alberta  Saskatchewan  Manitoba  Grönlanti ja Alaska
Yhdysvaltalainen ilmailukartta C-10 (päivitetty 30.11.1984), josta Coronation Gulf löytyy.
**Coronationinlahti***lähde?* (engl. ***Coronation Gulf***) on laajamerkityksinen käsite Victoriansaaren ja Nunavutin territorion mannerosan väliselle, oikeastaan salmen muodostamalle vesialueelle Kanadassa.  Lahden nimesi Sir John Franklin vuonna 1821 kuningas Yrjö IV:n kruunajaisten kunniaksi. Lahti (salmi) muodostaa osan Luoteisväylän eteläisempää reittiä.

Koillisessa Coronationinlahti on yhteydessä Kuningatar Maudin lahteen Deasensalmen kautta, ja luoteessa Beaufortinmereen (Pohjoiseen jäämereen) Dolphin ja Unionsalmen kautta. 

Lahteen laskevat vetensä Rae-, Richardson-, Coppermine- ja Treejoet. Copperminejoen suulla on pieni Kugluktukin kylä. Lahdella on yksi huomattava sivulahti, Bathurst Inlet.

Alueen ympäristöä ja alkuperäiskulttuuria tutkivat vuonna 1916 Rudolph Anderson ja Diamond Jenness osana Kanadan arktista tutkimusmatkaa (Canadian Arctic Expedition).

Suuri osa Kanadan pohjoisista merialueista on kartoittamatta modernien vaatimusten mukaisesti. Tätä on pidetty osasyynä kesällä 2010 tapahtuneeseen risteilyalus Clipper Adventuren karilleajoon Coronationlahdella, noin 100 kilometriä Kugluktukista itään.

Coronationinlahdella sijaitsee myös Yorkin herttuan saariryhmä.

Lähteet
-------

1. 1 2 3 4  James H. Marsh: Coronation Gulf  6.2.2006. thecanadianencyclopedia.com. Viitattu 13.7.2017. (englanniksi)
2. ↑  Mads Peter Heide-Jørgensen, Kristin L. Laidre, Lori T. Quakenbush, John J. Citta: The Northwest Passage opens for bowhead whales *Biology Letters*.  21.9.2011. royalsocietypublishing.org. Viitattu 13.7.2017. (englanniksi)
3. ↑  More ships in the Northwest Passage will boost our Arctic claim *The Globe and Mail*.  5.1.2015. theglobeandmail.com. Viitattu 13.7.2017. (englanniksi)

Aiheesta muualla
----------------

* Cruising to adventure in the fabled Northwest Passage (7.10.2016) (englanniksi) (usatoday.com)
Odotustila ja lippukassa-alue.
**Kino Myyri** on Vantaan Myyrmäessä sijaitseva elokuvateatteri. Se on osa Myyrmäen rautatieaseman vieressä sijaitsevaa Myyrmäkitaloa.

Teatteri perustettiin alun perin vuonna 1993, ja toimintaa ylläpiti Bio Jaseka. Joulukuussa 2020 teatteri kuitenkin suljettiin. Heikentyneeseen tulokseen ja lopetuspäätökseen vaikutti keväällä 2020 alkanut koronaviruspandemia, joka aluksi sulki teatterin useammaksi kuukaudeksi ja lopulta romahdutti asiakasmäärät pysyvästi. Joulukuussa 2021 Pop Up Kino Helsinki kuitenkin käynnisti Myyrin teatteritoiminnan uudelleen, ja seuraavana keväänä Pop Up Kino Helsinki ja Vantaan Kulttuuripalvelut sopivat elokuvateatteritoiminnan jatkamisesta kestää ainakin saman vuoden kesäkuuhun saakka. Elokuussa Pop Up Kino Helsingin ilmoitettiin pyörittävän toimintaa ainakin vielä syksyn 2022 ajan, samalla kun kaupunki pohtii, tulisiko teatterilla olla toinen yrittäjä. Vantaan kaupunki suunnitteli aikaisemmin nuorisotilojen siirtämistä elokuvateatterin paikalle, mutta Myyrin puolesta nousi vahva asukasliike. Myyri jatkaa toimintaansa ainakin siihen asti, kunnes Myyrmäkitalo puretaan.

Lähteet
-------

1. 1 2  Kangasluoma, Emilia: Perinteisen korttelikinon taival loppui kuin seinään Myyrmäessä – "Piti viheltää peli poikki", omistaja Peter Puisto sanoo 27 vuoden jälkeen *Ilta-Sanomat*.  9.12.2020. Viitattu 10.3.2022.
2. ↑  Suojanen, Armi: Myyrmäen oma leffateatteri lopetti – Pitkäaikainen yrittäjä: "Rahat loppuivat" *Vantaan Sanomat*.  8.12.2020. Viitattu 10.3.2022.
3. ↑  Suojanen, Armi: Pitkäikäisen leffateatterin toiminta Myyrmäessä uhkaa loppua katsojakatoon *Vantaan Sanomat*.  29.9.2020. Viitattu 10.3.2022.
4. 1 2 3  Lumme, Marika: Kaupunki pohtii parhaillaan, kuka pyörittää Kino Myyriä jatkossa – Syksyn ajan elokuvia tuottaa Myyrmäki-talon tiloissa Pop Up Kino Helsinki *Vantaan Sanomat*.  18.8.2022. Viitattu 8.9.2022.
5. ↑  Lindström, Mia: Kino Myyri saa jatkoaikaa – elokuvateatterin toiminta jatkuu ensi kevääseen *Vantaan Sanomat*.  3.12.2021. Viitattu 10.3.2022.

Aiheesta muualla
----------------

* Viralliset sivut
* Pop Up Kino Helsinki: Kino Myyri
32MB kokoinen MMC-muistikortti
MMC High Speed 32 MB
**MultiMediaCard** (lyhenne **MMC**) on Flash-muistia käyttävä muistikorttityyppi. Noin postimerkin kokoisia MMC-muistikortteja käytetään esimerkiksi monissa matkapuhelimissa, digitaalikameroissa ja MP3-soittimissa. Nykyisin suurikapasiteettisin MMC-muistikortti on kooltaan kahdeksan gigatavua. 

MMC-muistikortit ovat yhteensopivia SD-muistikorttipaikkojen kanssa, joten niitä voi käyttää laitteissa, jotka tukevat SD-kortteja, mutta SD-kortteja ei voi käyttää ainoastaan MMC-kortteja tukevissa laitteissa. Niiden fyysisessä koossa on erittäin pieni ero. Useimmiten monet laitteet tukevat sekä SD- että MMC-muistikortteja.

MMC-muistikortteja valmistetaan myös monina pienempikokoisina versioina:

* **RS-MMC** (Reduced-Size MultiMediaCard) on MMC:stä pienempikokoisempi versio, sen fyysiset mitat ovat 24 × 18 × 1,5 mm. RS-MMC kortteja voidaan käyttää adapterin avulla MMC-muistikortinlukijassa tai laitteen MMC-paikassa. Dual-Voltage Reduced-Size MMC (lyhenne DV RS-MMC tai MMCmobile) on kaksoisjännitteinen RS-MMC-kortti. Se toimii 1,8 tai 3 V jännitteellä ja on takaisinpäin yhteensopiva RS-MMC-korttien kanssa. Kaksoisjännitteisiä RS-MMC-kortteja käytetään esimerkiksi Nokian uusissa matkapuhelimissa, pienempi jännite kuluttaa vähemmän akkua. RS-MMC-korttien koot voivat olla nykyisin enimmillään kaksi gigatavua.
* **MMCmicro** on pienin MMC-korteista, sen fyysinen koko on 14 × 12 × 1,1 mm.

Erikoistapaus on eMMC, yhtenä piirinä (flash+kontrolleri) toteutettu muistipiiri, jota ei ole tarkoitettu käyttäjän irrotettavaksi, vaan lisätään sulautetun järjestelmän emolevylle massamuistiksi. Tätä käytettiin yleisesti ennen Universal Flash Storagen yleistymistä.

| Standardi | Tyyppi | Mitat *(mm)* | Kontaktit | 1,8 V | 3/3,3 V |
| --- | --- | --- | --- | --- | --- |
| 3.x | MMC | 24 × 32 × 1,4 | 7 | - | x |
| RS-MMC | 24 × 18 × 1,4 | 7 | - | x |
| RS-MMC DV | 7 | x | x |
| 4.x | MMCplus | 24 × 32 × 1,4 | 13 | - | x |
| MMCmobile | 24 × 18 × 1,4 | 13 | x | x |
|   | MMCmicro | 12 × 14 × 1,1 | 10 | x | x |

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MultiMediaCard**.
* MultiMediaCard Association

Muistikorttien standardeja
CompactFlash ● JEIDA ● Memory Stick ●  MultiMediaCard (MMC) ● PC card ● SmartMedia ● Secure Digital (SD) ● SxS ● XD-Picture Card
**Jama Masjid** (suom. **Perjantaimoskeija**, pidemmältä nimeltään **Masjid-i Jahan Numa**) on moskeija Delhin vanhassakaupungissa, Intiassa. Moskijan rakennutti Suurmogulien valtakunnan hallitsija Šah Jahan ja se valmistui vuonna 1656. Moskeija on edelleen Delhin tärkein moskeija ja kaupungin muslimien hengellinen keskus.

Moskeija
--------

Rukoilijoita moskeijan pihalla.
Näkymä Delhiin moskeijan kupolilta.
Jama Masjid eli pidemmältä nimeltään *Masjid-i Jahan Numa* sijaitsee kukkulalla Delhin vanhassakaupungissa noin kilometrin päässä Delhin Punaisesta linnoituksesta. Se on kaupungin tärkein moskeija ja paikallisten muslimien hengenelämän keskus. Kokonsa puolesta se on Intian niemimaan toiseksi suurin moskeija. Kaupungin muslimeilla on tapana kerääntyä moskeijalle kuuntelemaan perjantairukous.

Moskeijaa ympäröivät suuret porttirakennukset. Pääsisäänkäynti sijaitsee moskeijan itäpuolella ja sisääntulo tapahtuu suuria kiviportaita pitkin. Itse moskeijarakennus on kolmekupolinen ja se on rakennettu hiekkakivestä. 40-metriä korkeat minareetit on koristeltu marmorilla. Moskeijan julkisivua koristaa suuri *iwan*-suippokaari ja sen pienemmät toisinnot. Moskeijarakennuksessa sisäpihan länsipuolella sijaitsee islamin pyhää kaupunkia Mekkaa symboloiva *mihrab*. Moskeijan sisätilojen suurin huone on rukoussali, jonka sisäänkäyntien yläpuoli on koristeltu persialaisin kalligrafein. Moskeijan suuri piha toimii rukoustilana. Pihalle mahtuu yhtä aikaa noin 25 000 ihmistä. Pihan keskellä on peseytymiseen tarkoitettu allas.

Historia
--------

Jama Masjid vuonna 1852.
Jama Masjid eli Perjantaimoskeijan rakennutti Suurmogulien valtakunnan hallitsija Šah Jahan, joka tunnettiin yleisemminkin islamilaisen arkkitehtuurin tukijana ja esimerkiksi Taj Mahalin rakennuttajana. Jama Masjidin moskeijan rakennustyöt alkoivat vuonna 1656 ja ne valmistuivat kuusi vuotta myöhemmin. Rakennustöissä oli noin 5 000 työläistä.

2000-luvulla moskeijalla on sattunut useampia väkivaltaisuuksia, joista ainakin osa on luokiteltu terrorismiksi. Huhtikuussa 2006 13 henkilöä haavoittui kahden pommin räjähdyksessä. Vuonna 2010 moskeijan ulkopuolella olleen matkailijoiden linja-auton ammuskelussa haavoittui kaksi henkilöä.

Lähteet
-------

1. 1 2 3 4 5 6 7 8 9  Robert Lewis: Jama Masjid of Delhi Encyclopaedia Britannica. Viitattu 1.11.2021. (englanniksi)
2. 1 2 3 4 5 6 7 8  Jukka O. Miettinen: *Intia : kaupunkeja, kulttuureja, historiaa*, s. 136. Otava, 1991. ISBN 951-1-11091-8.

CommonsCommons
Wikimedia Commonsissa on kuvia tai muita tiedostoja aiheesta **Jama Masjid, Delhi**.
**Corpse dog** oli tiibetiläinen koirarotu.

Ulkomuoto
---------

Corpse dogin pitkä häntä oli joko selän yli kiertynyt tai ylhäällä kannettu. Rodusta oli olemassa kaksi eri muunnosta: musta oli rakenteeltaan rotevampi ja sillä oli pyöreämmät korvat, kun taas vaalealla oli teräväkärkiset korvat.

Luonne ja käyttäytyminen
------------------------

Rodun käytöksessä oli paljon susimaisia piirteitä, ja toisinaan se metsästi laumoissa paikallista eläimistöä.

Alkuperä
--------

Corpse dog oli tiibetinmastiffin äärimmäisen pieni jälkeläinen, joka oli kooltaan vain irlanninterrierin luokkaa. Se etsi villiintyneenä ruokaa maatilojen liepeiltä. Koska sitä oli vaikeasti saatavilla, se oppi pian syömään kuolleita ihmisiä. Usein se olikin kuvattu thangkoissa, uskonnollisissa seinäkoristeissa repimässä ruumiita tai luita.

### Etymologia

Nimitys juontaa juurensa siitä että Tiibetin ollessa vielä itsenäinen kuolleiden ihmisten ruumiit vietiin kummuille koirien syötäväksi, ja siellä jopa uskottiin sielun pääsevän nopeasti taivaaseen mikäli ne tekivät jäännöksistä nopeasti selvää.

Lähteet
-------

1. 1 2 3 4  Morris, Desmond. *Dogs - The Ultimate Dictionary of Over 1000 Dog Breeds*, s. 688. Trafalgar Square, 2008: North Pomfret, Vermont.
**gnuplot** on komentoriviohjelma 2- ja 3-ulotteisten kuvaajien luomiseen funktioista tai annetuista pisteistä. Gnuplot toimii useimmissa käyttöjärjestelmissä, kuten Linuxissa, Windowsissa ja OS X:ssä. Ohjelmiston kehityksen aloittivat Thomas Williams ja Colin Kelley vuonna 1986. Myöhemmin kehittäjiä on tullut lisää.

gnuplot osaa tulostaa kuvaajia monissa tiedostomuodoissa (PNG, EPS, SVG jne.). Lisäksi gnuplotilla voidaan tuottaa Latex-kuvauskieltä. Tällöin se tulostaa kuvaajan tex-tyyppisenä tiedostona, jonka voi yhdistää suoraan LaTeX-dokumenttiin.

Nimen alkuosasta huolimatta gnuplotia ei ole nimetty GNUn mukaan, minkä takia *gnuplot* alkaa tavanomaisesta erisnimen kirjoitustavasta poiketen pienellä g-kirjaimella. gnuplotin kopiosuoja sallii sen, että käyttäjä voi kopioida ohjelmistoa ilmaiseksi ja muokata lähdekoodia. Muokattua koodia saa kuitenkin jakaa vain *patchina*.

Katso myös
----------

* Origin

Lähteet
-------

1. ↑  (en) Gnuplot 5.4.8 release, 7. kesäkuuta 2023 (viitattu 29. kesäkuuta 2023). Tieto on haettu Wikidatasta.
2. 1 2  Thomas Williams & Colin Kelley: gnuplot, An Interactive Plotting Program (pdf) *gnuplot.info*.  3.3.2007.  (englanniksi)
3. ↑  David Kotz: LaTeX and the GNUPLOT Plotting Program *fnal.gov*.  3.7.1991.  Arkistoitu 22.4.2009.  (englanniksi)

Aiheesta muualla
----------------

* Linux.fi-wikin gnuplot-opas
* GNUPLOT – not so Frequently Asked Questions (Arkistoitu – Internet Archive)
* IBM – Visualize your data with gnuplot

CommonsCommons
Wikimedia Commonsissa on kuvia tai muita tiedostoja aiheesta **Gnuplot**.
**Kuninkaan veroviidennes** (esp. *El Quinto*) oli Espanjan kuninkaan konkistadoreilta perimä vero.

El Quinto -vero mainitaan jo 1200-luvun puoliväliltä peräisin olevassa lakikokoelma *Las Siete Partidassa*. Vahvistaakseen vallitsevaa käytäntöä Espanjan katoliset hallitsijat, Ferdinand II ja Isabella I, antoivat vuonna 1504 määräyksen, jonka mukaan konkistadorien oli maksettava kaikesta, tavalla tai toisella haltuunsa saamastaan saaliista kyseinen vero. Määräyksessä mainittujen tuotteiden luettelo oli tuohon aikaan vielä verrattain suppea, mikä luultavimmin selittyy sillä, ettei saarten intiaaneilla juuri ollut vaihdettavaksi käyvää tai ryöstettäväksi kelpaavaa omaisuutta. Itse asiassa intiaaniväestöllä ei juuri ollut muuta omaisuutta kuin ruumiinsa ja sen avulla saatavissa oleva työpalvelu. Työpalvelun mahdollisuuden espanjalaiset ottivat tarkoin huomioon käydessään keskenään asiasta keskusteluja ja neuvotteluja, joita sitten sovelsivat käytännössä saarelaisiin.

Lähteet
-------

* Martínez, José Luis: *Documentos cortesianos*. Siete Partidas. Salamanca 1555. Meksiko: , 1992.
Wikibooks 
Wikikirjastossa on aihe: **Kuningatarratsun puolustus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Kuningatarratsun puolustus** on shakkiavaus, jota kuvailevat siirrot

1.d4 Rc6
Avausta ovat pelanneet muutamat hypermodernit pelaajat, kuten Aron Nimzowitsch ja Jefim Bogoljubov, mutta se ei ole koskaan ollut kovin suosittu. Avaus tunnetaan myös nimellä **Nimzowitschin kuningatarsotilaspuolustus**.

Ratsunsiirto kutsuu valkean etenemään sotilaillaan, mikä kuvastaa hyvin hypermoderneja avausperiaatteita. Samalla siirto estää mustan c-sotilasta etenemästä, minkä takia siirtoa viivytetään usein, jotta valkean aikeet saadaan ensin selville.

Suurin osa peleistä muuntuu toisiksi avauksiksi. Siirron 2.e4 jälkeen avaus on Nimzowitschin puolustusta ja 2.c4 d5 johtaa Tšigorinin puolukseen. Avaukselle ainutlaatuinen jatko on 2.d5 Re5, joka on Alehinin puolustuksen peilikuva. Avausten dynamiikat ovat silti erilaiset.

Katso myös
----------

* Luettelo shakkiavauksista
* Luettelo gambiiteista